ET Euroopa Liidu Teataja C 125/5

Nõukogu määruse (EÜ) nr 510/2006 (põllumajandustoodete ja toidu geograafiliste tähiste ja päritolunimetuste kaitse kohta) artikli 6 lõike 2 kohase muutmistaotluse avaldamine

2012/C 125/05

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 (1) artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamise kuupäevast.

MUUTMISTAOTLUS

NÕUKOGU MÄÄRUS (EÜ) nr 510/2006

MUUTMISTAOTLUS VASTAVALT ARTIKLILE 9

„MELA ALTO ADIGE”/„SÜDTIROLER APPEL”

EÜ nr: IT-PGI-0105-0207-09.09.2011

KPN ( ) KGT ( X )

1. Spetsifikaadi osa, mida muutmine hõlmab:

—  Toote nimetus — Toote kirjeldus —  Geograafiline piirkond —  Päritolutõend — Tootmismeetod —  Seos piirkonnaga — Märgistus —  Riiklikud nõuded —  Muu (täpsustada)

2. Muudatus(t)e liik:

— Koonddokumendi või kokkuvõtte muutmine —  Registreeritud KPNi või KGT muutmine, mille kohta ei ole avaldatud koonddokumenti ega kokkuvõtet —  Spetsifikaadi muutmine, mis ei tingi avaldatud koonddokumendi muutmist (määruse (EÜ) nr 510/2006 artikli 9 lõige 3) —  Spetsifikaadi ajutine muutmine, mis tuleneb riiklike ametiasutuste nõutud kohustuslikest sanitaar- või fütosanitaarmeetmetest (määruse (EÜ) nr 510/2006 artikli 9 lõige 4)

3. Muudatus(ed):

3.1. Toote kirjeldus:

Spetsifikaadi artikli 2 punktis 2.1 on täpsustatud, et õunad „Mela Alto Adige” ehk „Südtiroler Apfel” võivad pärineda ka osutatud sortide mutant- ja kloonsortidest.

Praegu kehtiva spetsifikaadiga ette nähtud sortidele on lisatud sordid „Pinova” ja „Topaz”. Sorti „Pinova” kasvatatakse Alto Adiges alates aastast 1985 ja sorti „Topaz” alates aastast 1992. Praegu on need kaks sorti Alto Adiges kasvatatavate õunte sortimendi oluline osa.

Spetsifikaadi artikli 2 punktis 2.2 on peetud vajalikuks täpsustada ajavahemikku, mille jooksul tuleb hinnata vilja suhkrusisaldust ja kõvadust. Kindlaksmääratud ajavahemiku jooksul mõõdetud omaduste näitajad peavad olema muutumatud kogu toote turustamishooaja vältel, tänu kaasaegsete säilitamisviiside kasutamisele ei tohi tootel esineda mingeid kvaliteedi halvenemise märke ei kõvaduses ega suhkrusisaldus.

Spetsifikaati on lisatud ka II kaubaklassi kuuluvad tooted, kuid seda üksnes juhul kui tegemist on mahepõllumajanduslikul meetodil kasvatatud tootega.

Artikli 2 punktis 2.2 on sorti „GALA” käsitlevas lõigus peetud vajalikuks jätta välja sõnad „„Royal Gala” ja sellele sarnased sordid”, kuna tegemist on registreeritud kaubamärgi, mitte sordiga.

Artikli 2 punktis 2.2 on sorti „RED” käsitlevas lõigus peetud vajalikuks jätta välja sõnad „Red Chief”, kuna tegemist on registreeritud kaubamärgi, mitte sordiga.

Artikli 2 punktis 2.2 oli sorti „STAYMAN WINESAP” käsitlevas lõigus osutatud sordi „Staymanred” asemel ekslikult sordile „Stayman”.

3.2. Tootmismeetod:

Artikli 5 punktis 5.1 on välja jäetud selgesõnaline viide „integreeritud tootmisele või mahepõllumajandusele”. Selliselt muudetud punkt võimaldab kasutada ka muid uuemaid maaharimistehnikaid, mille mõju keskkonnale on väike.

Artikli 5 punkti 5.3 teises lõigus on välja jäetud viide keskmisele pH-le. Leiti, et selline viide ei anna spetsifikaadis väljendatuna mingit erilist teavet. Tuleb jälgida, et pH hindamine kuuluks pinnaseanalüüsi, mille alusel määratakse hiljem kindlaks spetsifikaadiga ette nähtud mullaväetamiskord.

Artikli 5 punkti 5.3 kolmandas lõigus on välja jäetud viide lehestiku analüüsile. Pinnase analüüsist saadavatest andmetest piisab mulla sellise väetamiskorra kindlaksmääramiseks, mis tagab õunapuu jaoks õige toitainekoguse kättesaadavuse. Lehestiku analüüs tehakse tavaliselt üksnes siis, kui on täheldatud selliste oluliste toitainete puudumist nagu lämmastik, tsink ja raud; seega ei ole kõnealust analüüsi väetamiskorra puhul vajalik ette näha.

Artikli 5 punkti 5.5 neljandas lõigus on lisatud võimalus teha täielik umbrohutõrje sellistes piirkondades, kus viljapuuistandus kaetakse lõuna-maipõrnika (Melolontha melolontha) vastaseks kaitseks võrguga. Sel viisil on võimalik peatada mardika vastsete arengut ja piirata istandusele tekitatavaid kahjusid.

Artikli 5 punktis 5.5 on välja jäetud viide kindlaksmääratud niisutusperioodile. Nii on võimalik kavandada niisutustegevust vastavalt tegelikele keskkonna- ja kliimatingimustele. Näitena on alles jäetud lause, et sageli võib osutuda vajalikuks niisutada puid septembri lõpus, kuna see aitab ära hoida võimalikke kahjusid, mida võib külm liigse kuivuse tagajärjel puudele põhjustada.

Artikli 5 punktis 5.7 on artikkel ümber sõnastatud nii, et maksimumtoodang 68 t/ha, mis on arvutatud kui Alto Adige keskmine toodang kõikide sortide kohta kokku, kehtiks kõigile värskelt turustatavatele viljadele.

Artikli 5 punkti 5.8 teises lõigus on välja jäetud säilitamisega seotud näitajad, kuna säilitustehnoloogiad arenevad pidevalt edasi ja seetõttu muutuvad pidevalt ka sellised säilitusprotsessi jaoks olulised näitajad nagu temperatuur ja niiskus.

Artikli 5 punktis 5.9 on täpsustatud õunte „Mela Alto Adige” ehk „Südtiroler Apfel” turustamisperioodi lähtuvalt eri õunasortide jaoks spetsifikaadis kehtestatud korjamisperioodist. Turustamisperioodi pikendatakse eelkõige nende sügissortide puhul, mille korjamisperiood algab septembri teisest poolest. Lisaks sellele on rõhutatud, et viljade kõrget kvaliteeti on võimalik tagada pika aja jooksul tänu sellele, et Alto Adiges kasutatavad säilitamistehnikad (AC-ULO ja DCA) on viimastel aastatel märkimisväärselt paranenud, et kohapeal kasutatakse häid põllumajandustavasid ning et viljelejad pööravad palju tähelepanu sellele, et viljad oleks korjatud õiges valmimisstaadiumis.

Pakendamisega seoses on spetsifikaati ajakohastatud vastavalt määruse (EÜ) nr 510/2006 artiklile 4.

Artikli 5 punkt 5.10 on ümber sõnastatud. Lubatud pakendamisviiside loetelu on välja jäetud, kuna see on sätestatud juba kehtivate õigusaktidega.

3.3. Märgistus:

Artikkel 8 on sisutihedamalt ja selgemalt ümber sõnastatud. Spetsifikaadiga on ette nähtud, et märgisel, mis pannakse pakenditele, igale müügipakendile või kleebitakse igale viljale, peab olema kas nimetus „Mela Alto Adige” ja tähis „Indicazione geografica protetta” (itaalia keeles) või nimetus „Südtiroler Apfel” ja tähis „geschützte geografische Angabe” (saksa keeles). Kindlaks on määratud, milline on nimetuse „Mela Alto Adige” ehk „Südtiroler Apfel” miinimumkõrgus märgisel, mis pannakse pakenditele, igale müügipakendile või kleebitakse igale viljale.

Lisaks sellele on lubatud nimetuse juures kasutada ühiseid kaubamärke, tingimusel et need ei ole kiitvad või ostjat eksitavad.

Välja on jäetud viide kleebisega viljade protsendile, sest nii saavad tootjad reageerida paindlikumalt puu- ja köögiviljaturu pidevalt muutuvatele nõudmistele.

KOONDDOKUMENT

NÕUKOGU MÄÄRUS (EÜ) nr 510/2006

„MELA ALTO ADIGE”/„SÜDTIROLER APPEL”

EÜ nr: IT-PGI-0105-0207-09.09.2011

KPN ( ) KGT ( X )

1. Nimetus:

„Mela Alto Adige”/„Südtiroler Apfel”

2. Liikmesriik või kolmas riik:

Itaalia

3. Põllumajandustoote või toidu kirjeldus:

3.1. Toote liik:

Klass 1.6. Puuviljad, köögiviljad ja teraviljad töötlemata ja töödeldud kujul

3.2. Toote kirjeldus, mida punktis 1 esitatud nimetus tähistab:

Kaitstud geograafiline tähis „Mela Alto Adige” ehk „Südtiroler Apfel” on reserveeritud kasutamiseks järgmiste punktis 4 määratletud geograafilise piirkonna viljapuuaedadest pärit õunasortide, mutant- ja/või kloonsortide puhul: „Braeburn”, „Elstar”, „Fuji”, „Gala”, „Golden Delicious”, „Granny Smith”, „Idared”, „Jonagold”, „Morgenduft”, „Red Delicious”, „Stayman Winesap”, „Pinova”, „Topaz”.

Kaitstud geograafilist tähist „Mela Alto Adige” ehk „Südtiroler Apfel” tohib kasutada ainult õunte puhul, mille kvaliteet vastab allpool esitatud parameetritele välimuse, kaubaklassi, suuruse ning keemiliste ja füüsikaliste omaduste kohta. Ülejäänud miinimumkvaliteedinõuded, mida eri sortidele ja kaubaklassidele esitatakse, on sätestatud liidu kehtivate õigusaktidega.

Vilja suhkrusisalduse näitaja ja kõvaduse näitaja (kg/cm2), mida hinnatakse kaks kuud kestva korjamisperioodi jooksul, peavad olema kooskõlas vastava sordi puhul kehtestatud nõuetega.

„Braeburn”:

— välise viljakesta põhivärvus: rohelisest heleroheliseni;

— välise viljakesta kattevärvus: oranžikaspunased või sügavpunased triibud vähemalt 33 % ulatuses pinnast;

— kaubaklass: ekstraklass ja I klass; mahetoodete puhul ka II klass;

— suurus: miinimumläbimõõt 65 mm;

— suhkrusisaldus: suurem kui 11 Brixi kraadi;

— kõvadus: vähemalt 5,5 kg/cm2.

„Elstar”:

— välise viljakesta põhivärvus: kollane;

— välise viljakesta kattevärvus: erkpunane vähemalt 20 % ulatuses pinnast;

— kaubaklass: ekstraklass ja I klass; mahetoodete puhul ka II klass;

— suurus: miinimumläbimõõt 65 mm;

— suhkrusisaldus: suurem kui 10,5 Brixi kraadi;

— kõvadus: vähemalt 5 kg/cm2.

„Fuji”:

— välise viljakesta põhivärvus: helerohelisest kollaseni;

— välise viljakesta kattevärvus: helepunasest sügavpunaseni vähemalt 50 % ulatuses pinnast (vähemalt 30 % punasest pinnast peab olema sügavpunane);

— kaubaklass: ekstraklass ja I klass; mahetoodete puhul ka II klass;

— suurus: miinimumläbimõõt 65 mm;

— suhkrusisaldus: suurem kui 12,5 Brixi kraadi;

— kõvadus: vähemalt 5 kg/cm2.

„Gala”:

— välise viljakesta värvus: rohekaskollasest kuldkollaseni;

— välise viljakesta kattevärvus: punane vähemalt 20 % ulatuses pinnast („Gala” standardsort) või vähemalt 50 % ulatuses pinnast punaste kloonide puhul;

— kaubaklass: ekstraklass ja I klass; mahetoodete puhul ka II klass;

— suurus: miinimumläbimõõt 60 mm;

— suhkrusisaldus: suurem kui 10,5 Brixi kraadi;

— kõvadus: vähemalt 5 kg/cm2.

„Golden Delicious”:

— välise viljakesta põhivärvus: helerohelisest kollaseni;

— välise viljakesta kattevärvus: roosade laikudega;

— korgistumine: kuni 20 % õuna pinnast on kaetud õhukese võrgutaolise korgistunud kihiga, kuid korgistumist ei esine rohkem kui 20 %-il viljadest; mahetootel võib olla korgistunud vastavalt II klassi puhul kehtestatud korgistumistingimustele;

— kaubaklass: ekstraklass ja I klass; mahetoodete puhul ka II klass;

— suurus: miinimumläbimõõt 65 mm;

— suhkrusisaldus: suurem kui 11 Brixi kraadi;

— kõvadus: vähemalt 5 kg/cm2.

„Granny Smith”:

— välise viljakesta põhivärvus: sügavroheline;

— välise viljakesta kattevärvus: kohati heleroosade laikudega;

— kaubaklass: ekstraklass ja I klass; mahetoodete puhul ka II klass;

— suurus: miinimumläbimõõt 65 mm;

— suhkrusisaldus: suurem kui 10 Brixi kraadi;

— kõvadus: vähemalt 5,5 kg/cm2.

„Idared”:

— välise viljakesta põhivärvus: kollakasroheline;

— välise viljakesta kattevärvus: ühtlaselt sügavpunane vähemalt 33 % ulatuses pinnast;

— kaubaklass: ekstraklass ja I klass; mahetoodete puhul ka II klass;

— suurus: miinimumläbimõõt 65 mm;

— suhkrusisaldus: suurem kui 10 Brixi kraadi;

— kõvadus: vähemalt 5 kg/cm2.

„Jonagold”:

— välise viljakesta põhivärvus: kollakasroheline;

— välise viljakesta kattevärvus: erkpunane (punasetriibuline „Jonagold” – vähemalt 20 % ulatuses pinnast; punane „Jonagored” – vähemalt 50 % ulatuses pinnast);

— kaubaklass: ekstraklass ja I klass; mahetoodete puhul ka II klass;

— suurus: miinimumläbimõõt 65 mm;

— suhkrusisaldus: suurem kui 11 Brixi kraadi;

— kõvadus: vähemalt 5 kg/cm2.

„Morgenduft”:

— välise viljakesta põhivärvus: helerohelisest kollaseni;

— välise viljakesta kattevärvus: ühtlaselt erkpunane vähemalt 33 % ulatuses pinnast; „Dallago” puhul sügav säravpunane vähemalt 50 % ulatuses pinnast;

— kaubaklass: ekstraklass ja I klass; mahetoodete puhul ka II klass;

— suurus: miinimumläbimõõt 65 mm;

— suhkrusisaldus: suurem kui 10 Brixi kraadi;

— kõvadus: vähemalt 5 kg/cm2.

„Red Delicious”:

— välise viljakesta põhivärvus: kollakasroheline;

— välise viljakesta kattevärvus: säravad sügavpunased triibud vähemalt 75 % ulatuses pinnast; punaste kloonide puhul vähemalt 90 % ulatuses pinnast;

— kaubaklass: ekstraklass ja I klass; mahetoodete puhul ka II klass;

— suurus: miinimumläbimõõt 65 mm;

— suhkrusisaldus: suurem kui 10 Brixi kraadi;

— kõvadus: vähemalt 5 kg/cm2.

„Stayman Winesap”:

— välise viljakesta põhivärvus: kollakasroheline;

— välise viljakesta kattevärvus: ühtlaselt punane õrnade triipudega vähemalt 33 % ulatuses pinnast; sordi „Red Stayman” („Staymanred”) puhul vähemalt 50 % ulatuses pinnast;

— kaubaklass: ekstraklass ja I klass; mahetoodete puhul ka II klass;

— suurus: miinimumläbimõõt 65 mm;

— suhkrusisaldus: suurem kui 10 Brixi kraadi;

— kõvadus: vähemalt 5 kg/cm2.

„Pinova”:

— välise viljakesta põhivärvus: helerohelisest kollaseni;

— välise viljakesta kattevärvus: punasetriibuline vähemalt 10 % ulatuses pinnast;

— kaubaklass: ekstraklass ja I klass; mahetoodete puhul ka II klass;

— suurus: miinimumläbimõõt 65 mm;

— suhkrusisaldus: suurem kui 11 Brixi kraadi;

— kõvadus: vähemalt 5 kg/cm2.

„Topaz”:

— välise viljakesta põhivärvus: helerohelisest kollaseni;

— välise viljakesta kattevärvus: punasetriibuline vähemalt 33 % ulatuses pinnast;

— kaubaklass: ekstraklass ja I klass; mahetoodete puhul ka II klass;

— suurus: miinimumläbimõõt 60 mm;

— suhkrusisaldus: suurem kui 10,5 Brixi kraadi;

— kõvadus: vähemalt 5 kg/cm2.

3.3. Tooraine (üksnes töödeldud toodete puhul):

—

3.4. Sööt (üksnes loomse päritoluga toodete puhul):

—

3.5. Tootmise erietapid, mis peavad toimuma määratletud geograafilises piirkonnas:

Õunte „Mela Alto Adige” ehk „Südtiroler Apfel” kasvatus- ja korjamisetapid peavad toimuma punktis 4 osutatud tootmispiirkonnas.

3.6. Erieeskirjad viilutamise, riivimise, pakendamise jm kohta:

Selleks et vilja mitte kahjustada, et selle koorele ei tekiks lõhesid, pruune laike viljalihal põhjustavaid muljutisi või muid muudatusi, peavad kõik pakendamisetapid ja pakendamine toimuma määratletud geograafilises piirkonnas. Selleks nõudeks annavad alust Alto Adige määratletud geograafilises piirkonna juba üle 40 aasta tegutsenud viljelejate rohked kogemused õunte korjamisjärgsel töötlemisel.

3.7. Erieeskirjad märgistamise kohta:

Märgisel, mis pannakse pakenditele, igale müügipakendile või kleebitakse igale viljale, peab olema nimetus „Mela Alto Adige” ja tähis „Indicazione geografica protetta” (itaalia keeles) või nimetus „Südtiroler Apfel” ja tähis „geschützte geografische Angabe” (saksa keeles). Pakenditele või igale müügipakendile kinnitataval märgisel oleva nimetuse „Mela Alto Adige” ehk „Südtiroler Apfel” miinimumkõrguseks on kehtestatud 2mm. Õuntele kleebitaval kleebisel oleva nimetuse „Mela Alto Adige” ehk „Südtiroler Apfel” miinimumkõrguseks on kehtestatud 0,8 mm.

Koos kaitstud geograafilise tähisega „Indicazione Geografica Protetta” on lubatud kasutada graafilisi tähiseid ja/või sümboleid, mis viitavad nimedele või ärinimedele või ühistele kaubamärkidele või individuaalsetele firmamärkidele, tingimusel et need ei ole kiitvad või ostjat eksitavad.

4. Geograafilise piirkonna täpne määratlus:

Õunte „Mela Alto Adige” ehk „Südtiroler Apfel” tootmispiirkonna moodustavad 72 haldusüksust Bolzano autonoomses provintsis (Alto Adige/Südtirol).

5. Seos geograafilise piirkonnaga:

5.1. Geograafilise piirkonna eripära:

Alto Adige kliima on õunakasvatuseks äärmiselt soodne, kuna päikselisi päevi on aastas üle kolmesaja. Hilissuvel ja sügisel on päevaste ja öiste temperatuuride vaheline erinevus väga suur: päeval võib temperatuur ulatuda kuni 30 kraadini, langedes öösel koguni 8–10 kraadini. Enamik toodangust tuleb talumajapidamistest, mis asuvad merepinnast rohkem kui 500 meetri kõrgusel. Sealne erakordselt viljas muld on kerge, vett hästi läbilaskev ja hapnikurikas. Puu juured saavad sellises pinnases väga hästi areneda. Muld on keskmise või kõrge huumusesisaldusega.

5.2. Toote eripära:

Õun „Mela Alto Adige” ehk „Südtiroler Apfel” on äratuntav oma eriti jõulise värvi ja maitse, tiheda viljaliha ning hea säilivuse pooles; sellised kvaliteediomadused tagab mulla ja ilmastikutingimuste soodne ühismõju koos viljelejate kutseoskustega.

5.3. Põhjuslik seos geograafilise piirkonna ja kaitstud päritolunimetusega (KPN) toote kvaliteedi või omaduste vahel või kaitstud geograafilise tähisega (KGT) toote erilise kvaliteedi, maine või muude omaduste vahel:

Tänu sobivate kasvatus ja tootmisvõtete kasutamisele on Alto Adige õunakasvatajate viljelusviiside tulemuseks kõrgekvaliteedilised õunad. Õunte „Mela Alto Adige” ehk „Südtiroler Apfel” kasvatamisel kasutatavate tehnikate ja meetodite mõju keskkonnale on väike. Õunte „Mela Alto Adige” ehk „Südtiroler Apfel” viljelemisel püütakse täielikult ära kasutada tootmispiirkonna mulla- ja ilmastikutingimusi. Päikseliste tundide suur osakaal päevas, külmad ööd ja väike sademetehulk annavad õuntele eriti jõulise maitse ja värvi. Viljapuuaiad asuvad 200 kuni 1 100 meetri kõrgusel merepinnast ning sealsete kergete ja õhurikaste muldade tõttu on õunad tugeva lõhna ja tiheda viljalihaga ning säilivad kaua. Muldade analüüsi tulemusel lisatakse mullale toitaineid tasakaalustatud väetamisega, mis aitab parandada viljade kvaliteeti ja piirab samal ajal füsioloogiliste haiguste levikut.

Tänu soodsatele mulla- ja ilmastikutingimustele hakati aja jooksul Alto Adiges kasvatama kohalike sortide kõrval ka muudest maadest pärit sorte, mis mitmete allikate andmete kohaselt kohaliku mikrokliimaga hästi kohastusid. Juba keskajal kasvatati Alto Adige mägitaludes paljusid õuna- ja pirnisorte, mida taludes elavad pered kasutasid oma tarbeks. Alates 19. sajandist muutus puuviljakasvatus tulutoovaks kaubandustegevuseks ning ärisuhted hõlmasid Viini, Innsbrucki, Müncheni, Varssavit ja Peterburi. Sel ajajärgul algas Alto Adiges puuviljakasvatuse moderniseerimine. 1831. aastal avaldas kooliõpetaja Johann Jakob Pöll esimese puuviljakasvatuse käsiraamatu ning 1872. aastal võeti see eraldi õppeainena äsjaavatud San Michele põllumajandusinstituudi õppekavva. Bolzano põllumajandusühingu 1856. aastal avaldatud puukoolinimekirjas oli juba 193 erinevat viljeletavat õunasorti. Karl Maderi ajaloolise tähtsusega teoses puu- ja juurviljakasvatusest Alto Adiges (1. trk 1894, 2. trk 1904) nimetatakse peaaegu 40 sorti, mida viljeldi laialdaselt kogu Alto Adige piirkonnas.

Õuna „Mela Alto Adige” ehk „Südtiroler Apfel” tuntusele nii sise- kui ka rahvusvahelisel turul on aidanud kaasa kõigi keskkonnatingimuste ühismõju koos inimtegevusega, mille puhul on lähtutud kohalikule tootmisele iseloomuliku õunakasvatuse seotusest piirkonna ja keskkonna kaitsega.

Praeguse seisuga hõlmab tootmisahel 8 000 peamiselt ühistuteks liitunud õunakasvatajat, 2 500 töötajat pakenduskeskustes ning 12 000 puuviljakorjajat.

Viide spetsifikaadi avaldamisele:

Taotluse esitanud asutus on algatanud riikliku vastuväite esitamise menetluse, avaldades kaitstud päritolunimetuse „Mela Alto Adige” ehk „Südtiroler Apfel” tunnustamise ettepaneku 16. juuli 2011. aasta Itaalia Vabariigi Teatajas nr 164.

Spetsifikaadi terviktekst on kättesaadav järgmisel veebisaidil:

http://www.politicheagricole.it/flex/cm/pages/ServeBLOB.php/L/IT/IDPagina/3335

või

otse põllu-, toidu- ja metsamajandusministeeriumi veebisaidil (http://www.politicheagricole.it), klõpsates „Qualità e sicurezza” („Kvaliteet ja ohutus”; ekraanil ülal paremal) ning seejärel „Disciplinari di Produzione all’esame dell’UE” („ELi läbivaatuseks esitatud spetsifikaadid”).

(1) ELT L 93, 31.3.2006, lk 12.